Na temelju članka 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20.), Odluke Stožera civilne zaštite Republike Hrvatske od dana 19. ožujka 2020. godine, KLASA 810-06/20-01/7, URBROJ 511-01-300-20-1, članka 95. stavka 2. Zakona o komunalnom gospodarstvu („Narodne novine“ broj 68/18, 110/18, 32/20), Odluke Ministarstva graditeljstva i prostornog uređenja, KLASA 804-08/20-01/1, URBROJ 531-01-20-1 od 20. ožujka 2020. godine i članka 34. Statuta Općine Viškovo („Službene novine Općine Viškovo“ broj 3/18, 2/20, 4/21), Općinsko vijeće Općine Viškovo na\_\_\_ sjednici održanoj dana \_\_ožujka 2021. godine, donosi

**ODLUKU O 1. IZMJENAMA I DOPUNAMA**

**O D L U K E**

**o mjerama pomoći gospodarstvenicima radi ekonomskih posljedica izazvanih epidemijom virusa COVID - 19**

Članak 1.

U Odluci o mjerama pomoći gospodarstvenicima radi ekonomskih posljedica izazvanih epidemijom virusa COVID- 19 („Službene novine Općine Viškovo“ broj 6/20.) članak 3. mijenja se i glasi:

Gospodarstvenici koji tijekom 2021. godine podnose zahtjeve za djelomično oslobođenje od plaćanja komunalne naknade čiji rad nije obustavljen u sklopu protuepidemijskih mjera ali je u njihovom poslovanju došlo do značajnog pada prihoda/primitaka imaju pravo na djelomično oslobađanje plaćanja komunalne naknade za poslovni prostor i građevinsko zemljište koje služi obavljanju poslovne djelatnosti, razmjerno postotku pada prihoda/primitaka u odnosu na isti mjesec 2019. godine ili 2020. godine ovisno u kojoj godini je ostvaren veći prihod/primitak.

Pravo na djelomično oslobađanje plaćanja komunalne naknade za poslovni prostor i građevinsko zemljište koje služi obavljanju poslovne djelatnosti iz ovog članka gospodarstvenici mogu ostvariti za mjesec travanj i za svaki naredni mjesec do opoziva Odluke o nastupanju posebnih okolnosti od 20. ožujka 2020. godine KLASA 804-08/20-01/1, URBROJ 531-01-20-1, na način prikazan u tablici.

|  |  |
| --- | --- |
| **PAD PRIHODA/PRIMITAKA** | **PRAVO NA DJELOMIČNO OSLOBAĐANJE** |
| 10 % - 30 % | 30 % |
| 31 % -50 % | 50 % |
| 51 % -70 % | 70 % |
| 71 % -90 % | 90 % |
| 91 % -100 % | 100 % |

Članak 2.

U Odluci o mjerama pomoći gospodarstvenicima radi ekonomskih posljedica izazvanih epidemijom virusa COVID – 19 ( „Službene novine Općine Viškovo“ broj 6/20.) članak 5. mijenja se i glasi:

Gospodarstvenici koji tijekom 2021. godine podnose zahtjeve za djelomično oslobođenje od plaćanja zakupnine, a koji poslovnu djelatnost obavljaju temeljem ugovora o zakupu prostora i/ili zakupa javne površine u poslovnom prostoru i/ili na javnoj površini u vlasništvu Općine Viškovo čiji rad nije obustavljen u sklopu protuepidemijskih mjera ali je u njihovom poslovanju došlo do značajnog pada prihoda/primitaka imaju pravo na djelomično oslobađanje plaćanja zakupnine, razmjerno postotku pada prihoda/primitaka u odnosu na isti mjesec 2019. godine ili 2020. godine ovisno u kojoj godini je ostvaren veći prihod/primitak, osim pripadajućeg poreza na dodanu vrijednost.

Pravo na djelomično oslobađanje plaćanja zakupnine iz ovog članka gospodarstvenici mogu ostvariti mjesec travanj i za svaki naredni mjesec do opoziva Odluke o nastupanju posebnih okolnosti od 20. ožujka 2020. godine KLASA 804-08/20-01/1, URBROJ 531-01-20-1, na način prikazan u tablici.

|  |  |
| --- | --- |
| **PAD PRIHODA/PRIMITAKA** | **PRAVO NA DJELOMIČNO OSLOBAĐANJE** |
| 10 % - 30 % | 30 % |
| 31 % -50 % | 50 % |
| 51 % -70 % | 70 % |
| 71 % -90 % | 90 % |
| 91 % -100 % | 100 % |

Članak 3.

Ova Odluka stupa na snagu osmog dana od dana objave u Službenim novinama „Općine Viškovo“.

KLASA: 021-04/21-01/  
URBROJ: 2170-09-04/02-21-  
VIŠKOVO, \_\_. ožujka 2021. godine

**OPĆINSKO VIJEĆE OPĆINE VIŠKOVO**

Predsjednica Općinskog vijeća:

Ksenija Žauhar, mag.paed.

**O B R A Z L O Ž E N J E**

Prijedloga Izmjena i dopuna Odluke o mjerama pomoći gospodarstvenicima radi ekonomskih posljedica izazvanih epidemijom virusa COVID – 19

Općinsko vijeće Općine Viškovo na sjednici održanoj dana 30. travnja 2020. godine donijelo je Odluku o mjerama pomoći gospodarstvenicima radi ekonomskih posljedica izazvanih epidemijom virusa COVID-19 („Službene novine Općine Viškovo“ broj 6/20).

Pravni okvir za usvajanje ove Odluke o mjerama pomoći gospodarstvenicima radi ekonomskih posljedica izazvanih epidemijom virusa COVID – 19 sadržan je u članku 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20.), Odluci Stožera civilne zaštite Republike Hrvatske od dana 19. ožujka 2020. godine, KLASA 810-06/20-01/7, URBROJ 511-01-300-20-1, članku 95. stavka 2. Zakona o komunalnom gospodarstvu („Narodne novine“ broj 68/18, 110/18, 32/20) i članku 34. Statuta Općine Viškovo („Službene novine Općine Viškovo“ broj 3/18, 2/20, 4/21.).

Proračunom Općine Viškovo za 2021. godinu planirana su sredstva za nastavak pomoći gospodarstvenicima radi ekonomskih posljedica izazvanih epidemijom virusa Covid – 19.

Kako bi se zahtjevi nastavili rješavati i u 2021. godini potrebno je donijeti izmjene navedenih članaka kako je predloženo.

Sukladno svemu navedenom predlaže se Općinskom vijeću usvajanje ovog prijedloga Izmjena i dopuna Odluke o mjerama pomoći gospodarstvenicima radi ekonomskih posljedica izazvanih epidemijom virusa COVID – 19.

Općinska načelnica

Sanja Udović. dipl.oec., v.r.